Q-CON วิ่งฉิว 16% หลังโชว์กำไรปี 61 โตกระฉูดเกือบ 10 เท่าตัว มาที่ 57 ลบ.
Q-CON วิ่งฉิว 16% หลังโชว์กำไรปี 61 โตกระฉูดเกือบ 10 เท่าตัว มาที่ 57 ลบ. โดย ณ เวลา 10.09 น. อยู่ที่ระดับ 5.35 บาท บวก 0.75 บาท หรือ 16.30% สูงสุดที่ระดับ 5.85 บาท ต่ำสุดที่ระดับ 5.25 บาท ด้วยมูลค่าการซื้อขาย 1.41 ล้านบาท
5 ก.พ. 2562

ผู้สื่อข่าวรายงานว่า ราคาหุ้น บริษัท ควอลิตี้คอนสตรัคชั่นโปรดัคส์ จำกัด (มหาชน) หรือ Q-CON ณ เวลา 10.09 น. อยู่ที่ระดับ 5.35 บาท บวก 0.75 บาท หรือ 16.30% สูงสุดที่ระดับ 5.85 บาท ต่ำสุดที่ระดับ 5.25 บาท ด้วยมูลค่าการซื้อขาย 1.41 ล้านบาท โดยราคาคุ้นปรับตัวเพิ่มขึ้นทำจุดสูงสุดในรอบเกือบ 3 เดือน นับตั้งแต่ราคาหุ้นปิดที่ระดับ 5.40 บาท เมื่อวันที่ 7 พ.ย. 61

โดยราคาหุ้น Q-CON ปรับตัวขึ้นแรงวันนี้ หลังมีการรายงานผลการดำเนินงานประจำปี 2561 มีกำไรเติบโตดังนี้

โดยผลการดำเนินงานประจำปี 2561 บริษัทและบริษัทย่อยมีกำไรสำหรับปีจำนวน 57 ล้านบาท เปรียบเทียบกับผลการดำเนินงานงวดเดียวกันของปีก่อน ที่มีกำไร5 ล้านบาท สาเหตุหลักเนื่องจากรายได้จากการขายเพิ่มขึ้นจากปีก่อนร้อยละ 13 ตามสภาวะราคาขายตลาดในประเทศและการขยายตลาดไปยังต่างประเทศ
นอกจากนี้ ต้นทุนทางการเงินมีการปรับตัวลดลง โดยในปี 2561 บริษัทไม่มีต้นทุนทางการเงิน ในขณะที่ปี 2560 มีจำนวน 0.2 ล้านบาท เนื่องจากบริษัทครบกำหนดชำระคืนเงินต้น ให้กับสถาบันการเงินเป็นที่เรียบร้อยแล้วในปี 2560
บริษัทได้ประกาศจ่ายปันผลจากงวดดำเนินงาน 1 ม.ค.2561 ถึงวันที่ 31 ธ.ค.2561 เป็นเงินสดจำนวน 0.06  บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 29 มี.ค.2562 และกำหนดจ่ายเงินปันผลในวันที่ 19 เม.ย.2562